Raisa, fetița de doi ani dispărută de la domiciliul părinților din Dolj, a fost găsită moartă într-o râpă. Principalul suspect al crimei este vărul minorei.
Anchetatorii l-au audiat pe suspect, care și-a recunoscut fapta.
Acesta se numește Codreanu Nicolas Masi, un adolescent de 15 ani.
”Din probele administrate până în prezent a reieşit că minorul Codreanu Nicolas Masi, profitând de starea vădită de vulnerabilitate a victimei Stan Raisa Maria Nicoleta datorată vârstei foarte fragede (2 ani şi 5 luni), i-a aplicat acesteia mai multe lovituri cu un obiect tăietor-înţepător, posibil cuţit, şi a strangulat-o folosind o funie din material textil”, au transmis reprezentanţii Parchetului de pe lângă Tribunalul Dolj potrivit libertatea.ro.
Tânărul a fost reținut pentur 24 de ore și va fi prezentat instanței cu propunerea de arestare preventivă.